หุ้นสหรัฐปิดในกรอบแคบ
ตลาดหุ้นสหรัฐปิดในกรอบแคบๆดาวโจนส์ เพิ่มขึ้น 19.89 จุด ขณะที่ราคาน้ำมันขยับขึ้นจากเก็งกำไร
6 พ.ย. 2555

ตลาดหุ้นสหรัฐปิดในกรอบแคบๆดาวโจนส์ เพิ่มขึ้น 19.89 จุด ขณะที่ราคาน้ำมันขยับขึ้นจากเก็งกำไร
หุ้นสหรัฐฯวานนี้(5พ.ย.) ปิดในกรอบแคบๆ หลังการชิงชัยสู่เก้าอี้ทำเนียบขาวยังไม่ปรากฏเค้ารางของผู้ชนะอย่างชัดเจน โดยคะแนนนิยมของประธานาธิบดีบารัค โอบามา เบียดกับ มิตต์ รอมนีย์ ผู้ท้าชิงอย่างสูสี       ดัชนีหุ้นดาวโจนส์ เพิ่มขึ้น 19.89 จุด (0.15 เปอร์เซ็นต์) ปิดที่ 13,113.05 จุด แนสแดค เพิ่มขึ้น 17.53 จุด (0.59 เปอร์เซ็นต์) ปิดที่ 2,999.66 จุด เอสแอนด์พี เพิ่มขึ้น 3.06 จุด (0.22 เปอร์เซ็นต์) ปิดที่ 1,417.26 จุด
ขณะที่ราคาน้ำมันขยับขึ้นจากแรงช้อนซื้อเพื่อเก็งกำไร สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนธันวาคม เพิ่มขึ้น 79 เซนต์ ปิดที่ 85.65 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน เพิ่มขึ้น 2.05 ดอลลาร์ ปิดที่ 107.73 ดอลลาร์ต่อบาร์เรล